時，皇帝費迪南三世好格致，嘗屬人示以奇巧實驗。馬德堡市長居里克乃以銅鑄半球二，徑約五十一釐米，合之，以浸油之革填隙使密。泵除球內空氣，蓋以大氣壓力所抵，兩半球乃緊合焉。更各以十五馬曳之，半球不復開，及復充氣，球始分焉。眾訝其神，因名半球曰「馬德堡半球」，今存慕尼黑之德意志博物館。